সর্বজনসমক্ষে বারবার অগ্নিপরীক্ষারত সীতার মতো লাজুক অপমানে কাতর হলেন পরেশবাবু। এ প্রার্থনা শোনা তাঁর স্বপ্নের বাইরে। হতভম্ব হয়ে বললেন, ‘ইয়ে, মানে, দ্যাট ইজ নো সিগার। দ্যাট ইজ বিড়ি, মানে নট্ সো সফিস্টিকেটেড!’ বেপরোয়া ম্যাটিলডা হাত নেড়ে বললো, ‘দ্যাট ডাজণ্ট ম্যাটর!’ অগত্যা গম্ভীর মুখে নিজের ঘরে এলেন। খান দুয়েক বিড়ি হাতে ফিরলেন। এরপর, ছিঃ ছিঃ ছিঃ ছিঃ, শ্বশুর হয়ে নিজের হাতে বৌমাকে বিড়ি দিলেন। কি কপাল তাঁর!